Restoran biznesini yo‘lga qo‘ygan Gollivud aktyorlari (foto)

Pulni qayerga sarflash kerak, degan savol insonlarni o‘ylantiradigan eng dolzarb masala. Ba’zi taniqli insonlar bor daromadini shunchaki havoga sovursa, yana ayrimlari bu borada ancha uddaburon. Ular bu muammoni qanday hal etishni biladi.
Chenning Tatum

Timsohning dumi yoki qisqichbaqa go‘shtidan pirog iste’mol qilishni istaganlar Chenning Tatumning restoraniga tashrif buyurishi mumkin. Yulduz qiyinchilikka uchragan oilada tug‘ilgani uchun ham pulning qadrini juda yaxshi biladi. Keyinchalik u muvaffaqiyatli aktyor va tadbirkorga aylandi. Ma’lumot uchun, Chenning 2012-yilda restoran ochdi. Restoranning ochilish marosimiga kinoyulduzlardan Rozi Xantington-Uaytli va Jeyson Stetxemni taklif qildi. Shuningdek, u barni “Muqaddaslar va gunohkorlar” deb nomlagan. Ushbu nom ostida restoranni yillar davomida rivojlantirib bordi. Uning ko‘rinishi “Super Mayk” filmidagi voqealarini eslatadi.
Mark Uolberg

“Temirni qizig‘ida bos!” iborasi Markning ishlash tamoyiliga mos keladi. U odamlar hech qachon ovqatlanishdan to‘xtamasligini inobatga olgan holda pulni aynan shu sohaga sarflashni bildi. Shu sababdan kinoyulduz Wahlburgers deb nomlangan bir nechta burger oshxonalarni ochdi. Bundan tashqari, aktyor oziq-ovqat tashuvchi yuk mashinalarini sotib olishga ham qaror qildi. Uning Buyuk Britaniya, Kanada va AQShdagi fastfud maskanlariga tashrif buyurish mumkin.
Rayan Rosling

Navbatdagi Gollivud yulduzining orzusi muhabbat bilan taom tayyorlanadigan shinam joy yaratish edi va uni amalga oshirdi. Restoran oshpazlari Sharq va Yevropa taomlarini tayyorlaydi. Aktyor Marokash restorani uchun mashhur oshpaz − Benani taklif qildi. Oshpazning so‘zlariga ko‘ra, u taomlarni onasining retsepti bo‘yicha tayyorlaydi.
Syuzan Sarandon

Gollivudning yana bir aktrisasi Syuzanning ham restoran ochish orzusi bo‘lgan. Uning restoranida boshqalarnikidan farqli o‘laroq, ovqatlanishdan tashqari stol tennis bilan shug‘ullanish ham mumkin. Aktrisa shahardagi restoranlarga o‘xshab qolmaslik uchun bouling zalini ochmaslikka qaror qildi. Aytgancha, u Nyu-Yorkda birinchi “Spin restoran-klub”ini ochdi. Hozirda Amerikada bu kabi restoranlar sakkiztani tashkil etadi. Shuningdek, kanadacha Toronto restorani mazali salatlar va qisqichbaqa bilan mehmonlarni kutib oladi.
Robert De Niro

Mashhur aktyorning muxlislari uning “Nobu” nomli restoran ochganidan xabardor bo‘lsa kerak. U o‘tgan asrning 90-yillaridan buyon tadbirkorlik qilib kelmoqda. U o‘zining birinchi qahvaxonasini Manxettenda ochgan edi. Asta-sekin qahvaxonalar butun dunyo bo‘ylab restoranlar tarmog‘iga aylandi. Shuningdek, Robertning hamkasbi va do‘stlari Kristofer Uoken, Shon Penn, Bill Myurrey ham restoran uchun o‘z mablag‘larini qo‘shgan.